钦定古今图书集成/理学汇编/学行典/第243卷 > 周振
## 钦定古今图书集成/理学汇编/学行典/第243卷 > 周振

按《武进县志》：“周振，正德丙子举人。初令馀干，再调天
台，以兴学善俗为首务。尢以身导率，不欺其民。在馀
干，会岁祲，躬按行阡陌，随宜课济。天台有桥，当要道，
桥长而水湍，随造辄圮。振祷于神，以石柱试之，屹不
为动。桥成，邑人神之，名曰晋陵桥。前后为县八年，俸
入悉贷贫民输负，囊箧萧然。至入觐，不能具道里费”，
两县民咸立祠祀之。升云南巨津州知州。以老乞归